OpenLLM-France/wikimedia huggingface dataset:
# TIG soldadura

TIG soldadura (ingelesez Tungsten Inert Gas, euskaraz Tungsteno Inertezko Gasa) wolframioa erabiltzen duen arku bidezko soldadura mota bat da. Haren ezaugarri nagusia tungsteno elektrodo baten erabileran datza (batzuetan % 2 gainditzen ez duen torio edo zirkonio elementuen ehuneko batekin aleaturik doa). Tungstenoa tenperatura handietan egonkor mantentzen denez (3410 °C-tan urtzen da), soldaduran baliatzen diren bero fluxu handiak ongi jasaten ditu. Bestalde, babes gas baten bidez, elektrodoaren muturrak ia ez du korrosio edo marruskadurarik jasaten eta gehiago irauten du. Arkua babesteko gas erabilienak argona eta helioa, edota bien arteko nahasketa izan ohi dira.
Soldadura hau elektrodoa bera bakarrik erabiliz edota ekarpen material gehigarri bat erabiliz ere burutu liteke.

## Abantailak eta desabantailak

Beste soldadurekin parekatu ezkero, TIG soldadura metodo honen oinarrizko abantaila nagusia lokarri iraunkor, harikor eta korrosioarekiko jasangarriagoak lortzean datza, babes gasak eguratseko oxigenoa eta fusio bainuaren arteko kontaktua ekiditen baitu. Gainera, aipatutako gas honek burdinazko metal nahiz burdinazkoak ez diren metalen soldatzea nabarmenki errazten du, honenbestez desoxidatzaileen erabilerarik ez da behar, honek berarekin ekar ditzakeen deformazio eta inlusioak saihestuz. Egurats edo atmosfera inerte batean burututako soldadura arkuaren beste abantaila bat ke eta proiekzioen ezarengatik soldadura garbi eta uniformeak lor daitezkeela da; arku gardena inguratzen duen gasaren mugikortasunak soldatzaileak edozein unetan burutzen ari den lana ikus dezan ahabideratzen du, eta honek soldaduraren kalitatean eragiten du. Hortaz, lortutako lokarriak gainazaleko akabera ona du, eta bukaerako eragiketa erraz batzuen bidez oraindik ondorio hobeak eman ditzake, ekoizpen gastuetan modu mesedegarrian eraginez. Gainera, soldadura lokarri inguruan gauzatzen den deformazioa txikiagoa da.
Desebantailen artean babes gasaren etengabeko horniketa behar izatea dugu, honek berarekin gas tutu, gas botila, etab... instalazio espezializatua, eta ondoriozko gastuen handitzea dakar. Bestalde, soldadura metodo honek eskulan oso espezializatua behar du, eta honek ere gastuak oraindik gehiago areagotzen ditu. Hortaz, ez da metodorik erabiliena edo ohikoena, eta erabilpen edo doitasun bereziko azalerak behar dituzten loturentzako baizik ez da erabiltzen, batez ere edozein likido edo gasentzako tutuak, gas/erregai tangak, likidoentzako andelak, itxitura berezia edo fidagarria behar duten soldadura lanentzako, etab.
Haatik, gaur egun TIG soldaduraren erabilpena altzairu herdoilgaitz eta berezietan orokortzen ari da, nahiz eta soldadura hau askoz ere garestiago izan, honen bidez akabera hobegoa eta estilo txukunagoa lortzen baita.

## Kanpo estekak

* TIG soldadurari buruzko gidaliburua (Ingelesez)
* Tungstenozko elektrodoen aukeraketa eta prestaketa gida (Ingelesez)
* Datuak: Q1627310
* Multimedia: Gas tungsten arc welding / Q1627310
# TFTP

Sare eta teknologia protokoloak* :
| Aplikazio geruza | DNS, FTP, HTTP, HTTPS, IMAP, IRC, NFS, NNTP, NTP, POP3, SMB/CIFS, SMTP, SNMP, SSH, Telnet, SIP, gehiago |
| Aurkezpen geruza | ASN.1, MIME, SSL/TLS, XML, gehiago |
| Saio geruza | NetBIOS, gehiago |
| Garraio geruza | SCTP, SPX, TCP, UDP, gehiago |
| Sare geruza | AppleTalk, IP, IPX, NetBEUI, X.25, gehiago |
| Lotura geruza | ATM, Ethernet, Frame Relay, HDLC, PPP, Token Ring, Wi-Fi, STP, gehiago |
| Geruza fisikoa | Kable ardazkide, Zuntz optiko, Pare kordatu, Mikrouhin-sarea, Irrati bidezko sarea, RS-232, gehiago |
| *OSI ereduaren arabera ||
TFTP edo Trivial File Transfer Protocol (euskaraz: Fitxategi Arrunten Transferentziarako Protokoloa), transferentzia protokolo sinple bat da, FTPren oinarrizko bertsio bat bailitzan. TFTP sare baten barruan fitxategi txikiak transferitzeko erabiltzen da.

## Ezaugarriak

* UDP darabil (69 portuan) garraiorako protokolo bezala (FTPk ordea TCP 21 portua erabiltzen du).
* Ezin da direktorio baten edukia zerrendatu.
* Ez dago autentikazio edo kodetze sistemarik.
* Urruneko zerbitzari bateko fitxategiak irakurri edo idazteko erabiltzen da.

## Kanpo estekak

* Datuak: Q612640
# TG4

TG4 (TG Ceathair, euskaraz "TG Lau", TG hizkiak Teilifís na Gaeilge edo "Irlanderazko Telebista" hitzen laburdura dira) irlanderazko telebista kate irlandarra da, "Radio Telefís Éireann" enpresa publikoak 1996ko urriaren 31n abiatutakoa. 2007an bere bide propioa hartu du, Europako Irrati-Telebista Batasunan sartuta. Egoitza nagusia Connemara eskualdeko Baile na hAbhann udalerrian du (Galway konderria).
Beste hizkuntza batzuk ere programazioan lekua baduten arren, sei orduko emisioa gutxienez irlanderaz eginda dago.
Egunero, 800.000 pertsonak ikusten dute batez beste.
1999 arte TnaG (Teilifís na Gaeilge, hots, "Irlanderazko Telebista") izena zeukan.

## Ikus gainera

* TV Breizh, Bretainiako telebista katea.
* BBC Alba, Eskoziako gaelerazko telebista katea.
* S4C, galeserazko telebista katea.

## Kanpo estekak

(Ingelesez)(Gaeleraz)TG4-ren webgunea
* Datuak: Q2252456
# THC (musika taldea)

    Artikulu hau Iruñeko musika taldeari buruzkoa da; Cannabisaren psikoaktiboa gaitzat duena beste hau da: «Tetrahidrocannabinol»
THC 1999an Iruñean sortutako funk-jazz musika taldea izan zen.

## Historia

Taldea Roberto Irisarri "Teto", Aitor Arteaga eta Gorka Pastorrek sortu zuten 1999 urtean baina 2002an hartu zuen behin betiko egitura. 2002an atera zuten maketa eta Iruñean, zein Nafarroan, kontzertu ugari eman zituzten. 2004an disko osoa kaleratu zuten zuzeneko grabazioekin.
2005 urtean Euskal Herritik kanpo ere eman zituzten kontzertuak, Madrilgo La Palma kafetegiaren urteurrenean esate baterako. Radio 3-en eskutik Bebé-rekin batera Iruñean eman zuten kontzertua ere aipagarria da, eta Cadena 100-ek saritu ere egin zituen. 2006an Sagarrondotik jaialdian aritu ziren eta Donostiako Jazzaldian ere izan ziren. 2007an Positive diskoa kaleratu zuten eta Rock in Rio jaialdian jo zuten Madrilen.
2010an desegin zen taldea.

## Diskografia

* THC (2002, maketa)
* THC (2004, zuzeneko LP-a)
* Positive (2007, autoekoizpena)

## Erreferentziak

* ↑ «THC» Soulspain.com 2010eko azaroaren 17an.

## Kanpo estekak

* Datuak: Q31189078
# THW Kiel

THW Kiel (izen osoa Turnverein Hassee-Winterbek e. V. von 1904 (THW Kiel e. V.)), Alemaniako eskubaloi talderik indartsuenetakoa da, Alemaniako Eskubaloi Liga 20 aldiz eta Kopa 10 aldiz irabazteaz gain hirutan irabazi baitu EHF Txapeldunen Liga, kontinenteko txapelketa nagusia. Garairik onenak 90. hamarkadatik aurrera ezagutu ditu. Kiel hiriko taldea da.
2014an Alemaniako Bundesliga irabazi du eta EHF Txapeldunen ligako finalista izan da.

## Uniformea

Zuria marra beltzekin.

## Palmaresa

Alemanian:
* Bundesliga (20): 1957, 1962, 1963, 1994, 1995, 1996, 1998, 1999, 2000, 2002, 2005, 2006, 2007, 2008, 2009, 2010, 2012, 2013, 2014, 2015
* Alemaniako Kopa (10): 1998, 1999, 2000, 2007, 2008, 2009, 2011, 2012, 2013, 2017
Nazioartean:
* Munduko Txapelketa (1): 2011
* EHF Txapeldunen Liga (3): 2007, 2010, 2012
* EHF Kopa (4): 1998, 2002, 2004, 2019
* Europako Superkopa (1): 2007

## Kanpo estekak

* Datuak: Q165127
* Multimedia: THW Kiel / Q165127
# TIFF

TIFF (Tagged Interchange File Format ) irudiak adierazteko fitxategi formatua da. Aldus-ek asmatu zuen, irudietarako mundu osorako formatu bat sortzeko asmoz, eta neurri batean, publizitatean eta auto-edizioan, lortu du. Egun, Adobe konpainia da bere jabea.
TIFF fitxategi bat, fitxategiaren ezaugarri batzuk deskribatzen dituzten etiketa batzuk osatzen dute. Formatu honek espezifikazio ugari ditu, eta horrexegatik gerta liteke programa baterako ulergarria den fitxategi bat beste programa baterako ez izatea.
Orokorrean baliozkoa da edozein irudi motarako, bai kolorez eta bai zuri beltzez, eta informazioa konprimitu daiteke LZW edo JPEG erabiliz

## Ikus,Gainera

* Bitmap
* Grafiko bektoriala
* GIF
* JPEG

## Kanpo estekak

* Datuak: Q215106
* Multimedia: Tagged Image File Format / Q215106
# TF1

TF1 edo Télévision Française 1 Frantziako telebista kate generalista eta pribatu bat da. Egoitza nagusia Paris hiriburuko iparraldeko Boulogne-Billancourt udalerrian du. Bestalde, Frantziaz gain, Belgika, Suitza, Luxenburgo, Andorra eta Monakon ere ikusgai dago.

## Historia

Frantziako telebista kate zaharrena da, 1935ean sortu baitzen. Bere sorrera urtetik hasi eta 1987 arte, telebista kate publiko bat izan zen; hala ere, urte hartan François Mitterrand buru zuen gobernuak kate pribatu bilakatzea erabaki zuen. Gaur egun, Groupe TF1 taldearen jabetza da, Bouygues industria taldearen barnean.

## Kanpo estekak

* TF1 telebista kateko webgunea (Frantsesez)
* Datuak: Q214683
* Multimedia: TF1 / Q214683
# Takeshi Natori

Takeshi Natori (japonieraz: 名取 武) Japoniako futbolaria izan zen.

## Selekzio nazionala

Japoniako selekzioarekin :
| Urtea | Partida | Gol |
| 1934 | 1 | 1 |
| Guztira | 1 | 1 |

## Kanpo loturak

* National Football Teams
* Japan National Football Team Database
* Datuak: Q2313946
# Takeshi Kitano

Takeshi Kitano (japonieraz: 北野 武, Kitano Takeshi, Tokio, 1947ko urtarrilaren 18a) aktore, zinemagile, umorista, idazle, poeta, pintore eta bideo-jokoen diseinatzaile japoniarra da. Oso ezaguna bere herrialdean (non astero telebistan ateratzen da), mundu osoan bere mafiosoei buruzko filmengatik da ezaguna, hainbat sari irabaziz.
Takeshi's Castle (Espainian Humor Amarillo deitua) telebistako umorezko saioaren aurkezlea izateagatik ere ezaguna bada.

## Filmografia
### Zuzendaria

* 1989 Violent Cop (その男、凶暴につき, Sono otoko, kyobo ni tsuki)
* 1990 Boiling Point (３－４Ｘ１０月, 3-4x jugatsu)
* 1991 A Scene at the Sea (あの夏、いちばん静かな海, Ano natsu, ichiban shizukana umi)
* 1993 Sonatine (ソナチネ, Sonatine)
* 1994 Getting Any? (みんな　やってるか！, Minnâ-yatteruka!)
* 1996 Kids Return (キッズ・リターン, Kizzu ritân)
* 1997 Hana-Bi (花火, Hana-bi)
* 1999 Kikujiro (菊次郎の夏, Kikujiro no natsu)
* 2000 Brother (ブラザー, Burazā)
* 2002 Dolls (ドールズ, Dōruzu)
* 2003 Zatōichi (座頭市, Zatōichi)
* 2005 Takeshis' (タケシズ, Takeshis')
* 2007 Glory to the Filmmaker! (監督ばんざい!, Kantoku Banzai!)
* 2007 Chacun son cinéma - One Fine Day (Subarashiki kyûjitsu)
* 2008 Achilles and the Tortoise (アキレスと亀, Akiresu to Kame)
* 2010 Outrage (アウトレイジ, Autoreiji)
* 2013 Outrage Beyond (アウトレイジ ビヨンド, Autoreiji Biyondo)
* 2015 Ryuzo and His Seven Henchmen (龍三と七人の子分たち, Ryūzō to Shichinin no Kobuntachi)
* 2017 Outrage Coda (アウトレイジ 最終章, Autoreiji Saishūshō)

### Aktorea

* 1969 Go, Go Second Time Virgin (ゆけゆけ二度目の処女, Yuke yuke nidome no shojo)
* 1981 Dump Migratory Bird (ダンプ渡り鳥, Danpu Wataridori)
* 1981 Manon (マノン)
* 1981 Completely... With That Air! (すっかり・・・その気で!, Sukkari... sono ki de!)
* 1982 Secret of Summer (夏の秘密, Natsu no Himitsu)
* 1983 Merry Christmas Mr. Lawrence (戦場のメリークリスマス, Senjou no merī kurisumasu)
* 1989 Violent Cop (その男、凶暴につき, Sono otoko, kyobo ni tsuki)
* 1990 Boiling Point (３－４Ｘ１０月, 3-4X jugatsu, lit. San tai yon ekkusu jugatsu)
* 1993 Sonatine (ソナチネ, Sonatine)
* 1995 Getting Any? (みんな　やってるか！, Minnâ-yatteruka!)
* 1995 Johnny Mnemonic
* 1995 Gonin
* 1997 Hana-Bi (花火, Hana-bi)
* 1998 Tokyo Eyes
* 1999 Kikujiro (菊次郎の夏, Kikujiro no natsu)
* 1999 Gohatto (御法度, Gohatto)
* 2000 Brother (ブラザー, Burazā)
* 2000 Battle Royale (バトル・ロワイヤル, Batoru rowaiaru)
* 2001 Battle Royale: Edición Especial (バトル・ロワイヤル 特別篇, Batoru rowaiaru tokubetsu ami)
* 2003 Zatōichi (座頭市)
* 2003 Battle Royale 2: Réquiem (バトル・ロワイヤルII 鎮魂歌, Batoru rowaiaru II chinkon uta)
* 2004 Izo
* 2004 Blood and Bones (血と骨, Chi to hone)
* 2005 Takeshis' (タケシズ, Takeshis')
* 2007 Glory to the Filmmaker! (監督ばんざい!, Kantoku Banzai)
* 2008 Achilles and The Tortoise (アキレスと亀, Akiresu to kame)
* 2010 Outrage (アウトレイジ, Autoreiji)
* 2013 Outrage Beyond (アウトレイジ ビヨンド, Autoreiji Biyondo)
* 2017 Ghost in the Shell
* 2017 Outrage Coda (アウトレイジ 最終章, Autoreiji Saishūshō)

## Kanpo estekak

* Datuak: Q26372
* Multimedia: Takeshi Kitano / Q26372
# Takeshi Koshida

Takeshi Koshida (japonieraz: 越田 剛史, 1960ko urriaren 19a - ) Japoniako futbolari ohia da.

## Selekzio nazionala

Japoniako selekzioarekin :
| Urtea | Partida | Gol |
| 1980 | 1 | 0 |
| 1981 | 1 | 0 |
| 1982 | 7 | 0 |
| 1983 | 6 | 0 |
| 1984 | 3 | 0 |
| 1985 | 1 | 0 |
| Guztira | 19 | 0 |

## Kanpo loturak

* National Football Teams
* Japan National Football Team Database
* Datuak: Q972323
# Takeshi Mizuuchi

Takeshi Mizuuchi (japonieraz: 水内 猛, 1972ko azaroaren 19a - ) Japoniako futbolari ohia da.
Hainbat futbol taldetan jokatu du, esaterako Urawa Reds.

## Kanpo loturak

* (Japonieraz) J.League Data Site
* Datuak: Q247108
# Takeshi Motoyoshi

Takeshi Motoyoshi (japonieraz: 本吉 剛, Motoyoshi Takeshi, 1967ko uztailaren 26a -) Japoniako futbolaria da. 1988ko Asiako Kopan parte hartu zuen.

## Erreferentziak

* ↑ worldfootball.net

## Kanpo loturak

* (Japonieraz) J.League Data Site
* Datuak: Q47309
# Takeshi Kuwahara

Takeshi Kuwahara (japonieraz: 桑原 剛, 1985eko maiatzaren 10a - ) Japoniako futbolaria da.
Hainbat futbol taldetan jokatu du, esaterako Consadole Sapporo, Mito HollyHock eta Thespa Kusatsu.

## Kanpo loturak

* (Japonieraz) J.League Data Site
* Datuak: Q3245897
# Takeshi Okada

Takeshi Okada (japonieraz: 岡田 武史, Okada Takeshi, 1956ko abuztuaren 25a -) Japoniako futbolaria da.

## Selekzio nazionala

Japoniako selekzioarekin: 1980tik 1985ra 24 aldiz jokatu izan du, 1 gol sartuz.
Japoniako selekzioarekin :
| Urtea | Partida | Gol |
| 1980 | 3 | 0 |
| 1981 | 5 | 0 |
| 1982 | 2 | 1 |
| 1983 | 7 | 0 |
| 1984 | 4 | 0 |
| 1985 | 3 | 0 |
| Guztira | 24 | 1 |

## Kanpo loturak

* National Football Teams
* Japan National Football Team Database
* (Japonieraz) J.League Data Site
* Datuak: Q331991
* Multimedia: Takeshi Okada / Q331991
# Takeshi Oki

Takeshi Oki (japonieraz: 大木 武, Oki Takeshi, 1961eko uztailaren 16a -) Japoniako futbolari ohia eta entrenatzailea da.
Hainbat futbol taldetan jokatu du, esaterako Fujitsu.
Entrenatzaile gisa Ventforet Kofu, Shimizu S-Pulse, Kyoto Sanga FC eta FC Gifu taldeak zuzendu zituen.

## Kanpo loturak

* (Japonieraz) J.League Data Site
* Datuak: Q3303125
# Takeshi Nakashima

Takeshi Nakashima (japonieraz: 中島 豪, 1976ko urtarrilaren 5a - ) Japoniako futbolari ohia da.
Hainbat futbol taldetan jokatu du, esaterako Urawa Reds eta Avispa Fukuoka.

## Kanpo loturak

* (Japonieraz) J.League Data Site
* Datuak: Q3245665
# Takeshi Okamoto

Takeshi Okamoto (japonieraz: 岡本 剛史, 1991ko maiatzaren 27a - ) Japoniako futbolaria da.
Hainbat futbol taldetan jokatu du, esaterako Ehime FC.

## Kanpo loturak

* (Japonieraz) J.League Data Site
* Datuak: Q7678142
# São Miguel uhartea

São Miguel uhartea Azoreetako (Portugal) ekialdeko uhartea da, uhartedi osoko handiena (759 km$^2$) eta populatuena (137.830 biztanle 2011n); horregatik, Uharte handia ere esaten zaio. Beste ezizen bat Uharte berdea da. Hiri handiena Ponta Delgada da.

## Kontzejuak

* Lagoa
* Nordeste
* Ponta Delgada
* Povoaçao
* Ribeira Grande
* Vila Franca do Campo

## Geografia

Uharteak hainbat faila ageri ditu ipar-mendebaldetik hego-ekialdera. Hainbat sumendi daude uhartean: Nordeste, Água de Pau, Sete Cidades, Furnas eta Povoação. Hona hemen eskualdeak:
* Sete Cidades mendizerra: Uharteko mendebaldea hartzen du. Hainbat konok inguratzen duten kraterra da eta aintzira bat dago bertan.
* Picos eskualde bolkanikoa: Garaiera txikiko lautadan, hainbat kono daude.
* Água de Pau mendizerra: Lagoa do Fogo (Suzko aintzira) aintziraren inguruan dagoen sumendia da.
* Achada das Furnas lautada: Hainbat sumendi kono (Furnas eta Povoação) dituen lautada da. Lagoa das Furnas aintzira ere bertan dago.
* Tronqueira eskualdea: Uharteko ekialdea hartzen du. Eskualde menditsua da.
* Iparraldeko kostaldeko plataforma.

## Bioma

Jatorrizko laurisilva ereindako soroek eta kanpotik ekarritako zuhaitz eta landareek ordezkatu dute. Animaliei dagokienez, turismoak baleak ikusteko jarduerak bultzatu ditu. Haiekin batera, izurdeak eta itsas dortokak ere ikusten dira.

## Historia

Gonçalo Velho Cabral-ek aurkitu zuen 1427an, Azore uharteetan aurkituriko bigarrena izan zen. Lehen asentamendua Povoação Velha izan zen, uharteko hego-ekialdean. 1444 inguruan lurrikara bat izan zen eta Vila Franca do Campo uharteko gune populatuena bihurtu zen. 1522ko beste lurrikara batek hiria suntsitu eta 5.000 pertsona hil zirenean, Ponta Delgada hiriburu berria bilakatu zen. Egun ere, uhartediko hiri garrantzitsuena da.

## Iruditegia

* Ponta Delgadako alde zaharra.
* Baleen atalaia (Ponta Delgada).
* Ponta Delgadako kai zaharra.
* Ribeira Grandeko udaletxea.
* Vila Franca do Campo.
* Lagoa do Fogo aintzira.
* Te zelaiak.

## Kanpo estekak

* Datuak: Q209036
* Multimedia: São Miguel (Azores) / Q209036
# São Miguel do Tapuio

São Miguel do Tapuio Brasilgo udalerri bat da, Piauí estatuan kokatua. 17.554 biztanle ditu 5.207,016 km²ko eremuan.

## Ikus, gainera

* Piauí

## Kanpo estekak

* Datuak: Q2078456
* Multimedia: São Miguel do Tapuio / Q2078456
# São Miguel dos Campos

São Miguel dos Campos Brasilgo udalerri bat da, Alagoas estatuan kokatua. 51.990 biztanle ditu 360,882 km²ko eremuan.

## Ikus, gainera

* Alagoas

## Kanpo estekak

* Datuak: Q1816037
* Multimedia: São Miguel dos Campos / Q1816037
# São Miguel do Tocantins

São Miguel do Tocantins Brasilgo udalerri bat da, Tocantins estatuan kokatua. 13.241 biztanle ditu 398,82 km²ko eremuan.

## Ikus, gainera

* Tocantins

## Kanpo estekak

* Datuak: Q1800932
* Multimedia: São Miguel do Tocantins / Q1800932
# São Miguel dos Milagres

São Miguel dos Milagres Brasilgo udalerri bat da, Alagoas estatuan kokatua. 8.482 biztanle ditu 76,744 km²ko eremuan.

## Ikus, gainera

* Alagoas

## Kanpo estekak

* Datuak: Q740975
* Multimedia: São Miguel dos Milagres / Q740975
# São Paulo (estatua)

São Paulo Brasilgo hego-ekialdean dagoen estatua da.
248.209 km2-ko azalera dauka eta 40.490.757 biztanle zituen 2005ean (165.4 biz./km2).
Sao Paulo bera hiriburua eta hiri nagusia da.
Estatuko beste hiri nagusiak hurrengoak dira: Baurú, Campinas, Ribeirão Prêto, Santo Andre, Santos, São Caetana do Sul, São Jose do Rio Prêto eta Sorocaba.

## Geografia
### Orografia eta hidrografia

600 km luze den kostaldea laua da, zingiratsua alde askotan. Oihan tropikal hezeak estaltzen du kostaldea, eta barrualdera egin ahala Serra do Mar mendialdea dago (1.000-1.500 m). Mendialdearen atzean 900-400 m arteko goi-ordokia dago, Parana ibairaino jeisten dena, São Pauloko estatuaren mendebaleko muga eratzen duen ibairaino hain zuzen.
Lurraldeko ibai gehienek Parana ibairako isurialdea dute: Grande (estatuko iparraldeko muga eratzen duena), Tiete (lurraldearen erdialdea alderik alde igarotzen duena) eta Parapanema (São Paulo eta Paranako estatuen arteko muga egiten duena). Ura zuzenean Ozeano Atlantikora isurtzen duten ibaiak askoz ere laburragoak dira eta ur emari txikikoak.

### Klima eta landaretza

Kaprikornioko tropikoaren inguruan dago estatua, eta klima, beraz, epel-beroa da, kostaldeko itsas haizeek eta barnealdeko mendialdeetakoek eraginda. Batez beste 18 °C egiten du goi-ordokian eta 20 °C kostaldean. 2.000 mm euri ur biltzen da kostaldean eta 1.000-1.500 mm artean, barnealdean. Lurralde aberatsa da eta jatorrizko landaretza oparoak estaltzen ditu estatuaren alde asko. Azken urteetan nekazaritzaren (kafe sailak, behi aziendarako larreak) eta basogintzaren ondorioz murriztu bada ere, jatorrizko oihanek hartzen zuten eremua.

### Udalerriak
## Ekonomia

Merkatu hurbilerako (okela, esnekiak, fruituak, barazkiak, patata, artoa, arroza) eta atzerrikorako (kafea, azukre kanabera, kotoia) antolatua da nekazaritza. Industria da (ehungintza, janari industria, altzairugintza, nekazaritzarako makineria, tresneria elektrikoa eta mekanikoa, automobilgintza, hegazkingintza, kimika industria, papergintza, petrolio findegiak), ekonomia jarduera nagusia. Paraná ibaira biltzen diren adarretan eraikitako indar-etxeek hornitzen dituzte, neurri handi batean, São Paulo eta Santos hirietako industrialdeetako indar-eskariak. Komunikabideei dagokienez, errepide, burdinbide eta autopista sare handiak lotzen ditu hiri nagusiak estatuko hiriburuarekin; São Paulokoaz gainera, badira beste aireportuak ere hiri handienetan.

## Pertsonaia ezagunak

* Fernando Meirelles (1955-), zinema zuzendaria.

## Ikus, gainera

* Brasilen banaketa administratiboa

## Kanpo estekak

* (Portugesez)(Ingelesez) Estatuko webgune ofiziala
* Datuak: Q175
* Multimedia: São Paulo (state) / Q175

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# São Nicolau (Rio Grande do Sul)

São Nicolau Brasilgo udalerri bat da, Rio Grande do Sul estatuan kokatua. 5.118 biztanle ditu 485,354 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q2008008
* Multimedia: São Nicolau (Rio Grande do Sul) / Q2008008
# São Patrício (Goiás)

São Patrício Brasilgo udalerri bat da, Goiás estatuan kokatua. 2.143 biztanle ditu 171,957 km²ko eremuan.

## Ikus, gainera

* Goiás

## Kanpo estekak

* Datuak: Q726966
* Multimedia: São Patrício (Goiás) / Q726966
# Tallerko gudua

Tallerko gudua Landetan, Taller inguruan, 982an edo 983an Gilen Antso Gaskoiniakoa eta bikingoen arteko gudua izan zen.
Lehenengo espedizio batean, normandiarrak Aturrin gora joan ziren eta topatu zituzten herri guztiak (Baiona, Akize, Bazas edo Condom) arpilatu zituzten. Urte batzuk geroago itzuli baina aurka egin zituzten, ustekabeko erasoa jada bere alde ez zegoelako.
Hirugarren erasoa prestatu zuten. Orduan Capbretonen lehorreratu eta Chalosserako bidea hartu zuten. Gilen Antsok, Baskoniako dukea, bere armada bildu eta bere bila atera zen Tallerren. Kondairaren arabera, San Severo guduaren erdian agertu eta au cours de la bataille eta harenga bota zien gaskoiei. Gaskoiek garaipena lortu zuten.
Garaipenaren ondorioz, dukeak bere agintea finkatu zuen Gaskonian eta San Severoren abadiaren nagusitasuna ezarri zuen eskualdean.

## Erreferentziak

* ↑ (Frantsesez) de Marca, Pierre. (1640). Histoire du Béarn. , 215 or..
* 1 2 (Frantsesez) Peyresblanques, Jean. (1977). Contes et légendes des Landes. David Chabas.

## Kanpo estekak

* Datuak: Q2890110
# Talley

Talley, galesez: Talyllychau, Galesko komunitate bat da, Carmarthenshire konderrian. 2001eko erroldaren arabera 494 biztanle zituen.

## Kanpo estekak

* Datuak: Q7680110
* Multimedia: Talley / Q7680110
# Talling

Talling Alemaniako udalerria da. Renania-Palatinatua estatuan kokatuta dago, [[Bernkastel-Wittlich (barrutia)|Bernkastel-Wittlich]] barrutian. 2014an 210 biztanle zituen 3,9 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q654818
* Multimedia: Talling / Q654818
# Taller Canario de Canción

Taller Canario de Canción musika taldea da, 1985ean Tenerifen sortutakoa eta hainbat estilo jorratzen duena: pop, folk, reggae eta abar.
Gaiei dagokienez, hainbat arlo landu izan du taldeak: gai sozialak, ekologismoa, bakezaletasuna, internazionalismoa, nazioalismoa, kanariar sustraiak, antzinako kultura eta guantxera.
Kolaboratzaileen artean, berriz, Silvio Rodriguez, Joaquin Sabina, Javier Alvarez, Mikel Urdangarin edo Ruper Ordorika ditugu.

## Taldekideak

* Pedro Guerra.
* Andrés Molina.
* Rogelio Botanz.
* Marisa Delgado.

## Diskografia

* Nueva Canción Canaria (1985)
* Trapera (1986)
* Identidad (1988)
* A por todas (1989)
* Rap a duras penas (1991)
* Y ahora... ¿qué? (1994)
* Castillos de Arena (1999)
* Conocidos Íntimos en directo (2004)

## Kanpo estekak

* Datuak: Q11704211
# Tallerreta

Tallerreta Lemoa udalerriko auzoa da. 2008ko urtarrilaren 1eko erroldaren arabera, 37 biztanle ditu.

## Demografia eta biztanleria

Tallerretako biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 |
| 53 | 52 | 50 | 47 | 43 | 43 | 43 | 42 | 37 |

## Ikus, gainera

* Lemoa

## Kanpo estekak

* Datuak: Q12267826
# Tallmadge (Ohio)

Tallmadge Ohioko hiri bat da. Portage konderrian kokatua dago. 2010ean 17.537 biztanle zituen, 36,25 kilometro koadrotan banatuta.

## Ikus, gainera

* Portage konderria

## Kanpo estekak

* Datuak: Q1018302
* Multimedia: Tallmadge, Ohio / Q1018302